बोले- तुम्हें फिल्मों में लॉन्च करूंगा, गुरू बन दूंगा एक्टिंग की ट्रेनिंग
Anupam Kher supports friend's Satish Kaushik daughter Vanshika अनुपम खेर ने मंगलवार को दिवंगत फिल्म मेकर और एक्टर सतीश कौशिक की बेटी वंशिका कौशिक के साथ एक वीडियो शेयर किया।
अनुपम खेर ने मंगलवार को दिवंगत फिल्म मेकर और एक्टर सतीश कौशिक की बेटी वंशिका कौशिक के साथ एक वीडियो शेयर किया। इस वीडियो वंशिका अपने अंकल अनुपम खेर से बात करती नजर आ रही हैं। वो एक्टर से अपनी डेली लाइफ के बारे में करती हैं। इन सब बातों के बीच अनुपम वंशिका से पूछते हैं कि वो बड़ी होकर क्या बनना चाहती हैं? वंशिका कहती हैं- उन्हें इसके बारे में नहीं पता है।
इस पर अनुपम कहते हैं कि अगर वो कभी एक्ट्रेस बनना चाहती हैं, तो एक्टर न केवल उन्हें एक्टिंग की ट्रेनिंग देंगे। बल्कि एक टीचर के तौर उन्हें लॉन्च भी करेंगे। अनुपम आगे कहते हैं कि वो सच में ऐसा करेंगे। इस दौरान वो बताती हैं कि वो अपने पिता के बारे में क्या याद करती हैं? वीडियो पोस्ट करते हुए एक्टर ने अपने दोस्त की बेटी वंशिका के लिए बेहद भावुक पोस्ट लिखा है।
वीडियो की शुरुआत में अनुपम वंशिका को प्रिंसेस बुलाते हैं, यह सुनकर वो मुस्कुरा देती हैं। अनुपम उनसे पूछते हैं कि क्या वो वाकई खुद को राजकुमारी की तरह महसूस करती हैं। इस पर वंशिका हां मे सिर हिलाती हैं। यह देखकर अनुपम खुश होते हैं और कहते हैं- ‘वाह! यह बहुत अच्छी बात है…जब मैं छोटा था तो गरीब होने के बावजूद भी मैं खुद एक राजकुमार जैसा महसूस करता था। ऐसी क्या चीज है जो तुम्हें राजकुमारी जैसा महसूस कराती है? वंशिका ने कहा- सब कुछ। यह सुनकर अनुपम खेर कहते हैं…हां वाकई तुम बहुत ब्यूटीफुल हो।'
अनुपम खेर ने वंशिका ने किया वादा, बोले- तुम्हें फिल्मों में लॉन्च करूंगा
अपनी डेली लाइफ के बारे में बात करते हुए वंशिका बताती हैं कि वो अपना समय क्राफ्ट बनाने, नाश्ता करने, मां के साथ बातें करना, उनके साथ मूवी देखने और खाना खाने में बिताती हैं। यह सुनकर अनुपम खेर उनकी तारीफ करते हैं। वीडियो में वंशिका बताती हैं कि वो स्कूल में म्यूजिक, सिंगिंग में भी दिलचस्पी रखती हैं।
इन सब बातों के बीच अनुपम वंशिका से पूछते हैं कि वो बड़ी होकर क्या बनना चाहती हैं। वंशिका कहती हैं- मुझे इसके बारे में नहीं पता है। एक्टर कहते हैं ‘ अगर आप कभी एक्ट्रेस बनना चाहती हैं, तो मैं आपको न केवल एक्टिंग के लिए ट्रेनिंग दूंगा। बल्कि एक टीचर के तौर आपको लॉन्च भी करूंगा। यह वंशिका हंसने लगती हैं। अनुपम आगे कहते हैं कि वो सच में ऐसा करेंगे।
पापा से हमेशा सोने से पहले उनसे कहानियां सुनाने को कहती थी- वंशिका
अनुपम आखिर में वंशिका से पूछते हैं कि वो अपने पिता के बारे में सबसे ज्यादा क्या मिस करती हैं। इस पर उन्होंने कहा- 'जब वो फिल्मों से वापस आते थे और जब वो घर पर होते थे। या फिर जब किसी फंक्शन में जाते थे, तो मै उन्हें रोका करती थी। वो ज्यादातर 10 या 11 बजे जाते थे। इसलिए मैं हमेशा सोने से पहले उनसे कहानियां सुनाने को कहती थी। जब मैं छोटी थी, तो वो मुझे टॉम एंड जेरी की कहानियां सुनाते थे। वो मुझे अपनी एडवेंचर्स स्टोरी सुनाया करते थे।'
वंशिका से बर्थडे पार्टी होस्ट करने का वादा करते हैं अनुपम खेर
वीडियो में अनुपम खेर वंशिका से पूछते हैं कि उन्हें गिफ्ट में क्या चाहिए। इस पर वंशिका बताती हैं कि वो 15 जुलाई को 11 साल की हो जाएंगी। ऐसे में वो चाहती हैं कि अनुपम खेर पार्टी में आएं। एक्टर कहते हैं कि वो खुद वंशिका के लिए बर्थडे पार्टी होस्ट करेंगे। वीडियो में वंशिका बताती हैं कि वह टेलर स्विफ्ट की बहुत बड़ी फैन हैं। यह सुनकर अनुपम उन्हें गाना गाने को कहते हैं और वो गाना गाकर सुनाती हैं।
अनुपम खेर ने वंशिका के लिए लिखा इमोशनल नोट 
वीडियो शेयर करते हुए अनुपम ने लिखा- 'पिछले हफ्ते मेरी सबसे प्यारी लाडली वंशिका कौशिक मुझसे मेरे ऑफिस में मिलने आईं। हमने कई चीजों के बारे में बात की। जैसे- स्कूल पढ़ाई, एक्टर बनना, मेकअप, हेयरस्टाइल, टेलर स्विफ्ट और निश्चित तौर पर अपने पापा और मेरे सबसे प्यारे दोस्त सतीश। हम घंटों बातें करते हैं। वो एक ब्राइट और सुंदर बच्ची है! मैं उससे बहुत प्यार करता हूं। उसके सीखने लिए अभी बहुत कुछ है।'
